**Aneks**

**Përmbledhja e raportit individual të konsultimit për secilin projektakt**

Më poshtë jepet përmbledhja e përmbajtjes së raportit individual të konsultimit për secilin projektakt. Modeli i strukturuar paraqitet si pjesë e Shtojcës 5d të këtij Udhëzuesi.

1. **Titulli i projekt-aktit**

Projektligj “Për disa shtesa dhe ndryshime në ligjin nr.16/2018 “Për diasporën”, të ndryshuar.

1. **Kohëzgjatja e konsultimeve**

Konsultimi publik për projektligjin ka patur një kohëzgjatje prej 28 ditë kalendarike nga momenti i shpalljes në regjistrin elektronik të konsultimeve publike. Projektakti u shpall për konsultim në datë 22.6.2022 dhe afati i fundit ishte data 19.7.2022. Nuk ka patur asnjë koment për konsultimin e këtij dokumenti.

1. **Metodat e konsultimit**

Konsultimi publik u krye nëpërmjet regjistrit elektronik të konsultimit publik, gjatë periudhës 22.6.2022–19.7.2022.

Ndërkohë janë zhvilluar disa takime konsultuese me anëtarët e grupit ndërministror të punës të ngritur për hartimin e këtij projektligji me urdhër të Ministrit të Punëve të Jashtme nr.194, datë 3.6.2022. Takimet në strukturat e brendshme kanë filluar të diskutojnë që me miratimin e VKM nr.81, datë 9.2.2022 “Për përcaktimin e fushës së përgjegjësisë shtetërore për Ministrinë për Evropën dhe Punët e Jashtme, sipas të cilit, çështjet e diasporës do të ishin nën përgjegjësinë e MEPJ-së.

Nga miratimi i urdhrit të Ministrit nr.194, datë 3.6.2022, janë mbajtur takime në datat 6 dhe 9 qershor 2022.

Takimet e para kanë synuar të vlerësojnë kuadrin ligjor ekzistues, kontributin e Agjencisë në 5 vjet, rolin që ka pasur MEPJ në veprimtarinë e Agjencisë.

Takimi i parë, pas miratimit të urdhrit, ka qenë i një natyre prezantuese të arsyeve të nismës së marrë nga MEPJ për shfuqizimin e ligjit nr.115/2017 “Për krijimin e Agjencisë Kombëtare të Diasporës”, i ndryshuar, arsyet përse ky opsion është më produktiv, avantazhet dhe disavantazhet.

Takimi i dytë ka pasur në fokus propozimet konkrete në ndërhyrjet legjislative, si dhe në Ligjin për Diasporën, nisur nga fusha e përgjegjësisë së anëtarëve të grupit, kontributin që mund të japin këto drejtori si dhe këndvështrimin e tyre mbi përmbajtjen e këtij ligji ekzistues dhe projektligjeve të reja.

Projektligji është konsultuar paraprakisht edhe me Ministrinë e Drejtësisë, Ministrinë e Financave dhe Ekonomisë dhe Ministrinë për Marrëdhëniet me Parlamentin.

1. **Palët e interesuara të përfshira** *(Shënoni të gjithë palët e interesuara, ose organizata ose individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit, duke përfshirë palët e interesuara që morën pjesë në grupin e punës për hartimin e aktit)*.

Grupit Ndërministror i Punës, i ngritur për hartimin e këtij projektligji, me urdhër të Ministrit për Evropën dhe Punët e Jashtme nr.194, datë 3.6.2022.

Mendim kanë dhënë dhe institucionet si vijojnë:

Ministria e Drejtësisë,

Ministria e Financave dhe Ekonomisë,

Ministri i Shtetit për Marrëdhëniet me Parlamentin

Ministria e Arsimit dhe Sportit

Departamenti i Administratës Publike

Shpallja e projektligjit në regjistrin elektronik të konsultimit publik të projekt akteve ishte një konsultim i hapur për çdo individ apo organizatë e interesuar për të dhënë mendim apo sugjerime mbi projektaktin.

**Pasqyra e komenteve** të mara me arsyetimin e komenteve të pranuara/të refuzuara*(Organizoni komentet/propozimet e pranuara sipas çështjes që ato ngritën; gruponi komente të ngjashme së bashku dhe renditini palët e interesuara që i ngritën ato; Shpjegoni cili ishte vendimi i marrë dhe sqaroni shkurtimisht arsyet për këtë vendim.)*

|  |  |  |  |  |
| --- | --- | --- | --- | --- |
| **Çështja e adresuar** | **Komenti** | **Palët e interesuara**  | **Vendimi**  | **Arsyetimi** |
| Komente mbi ligjshmërinë e formës së projekt aktit | Komente mbi emërtimin e institucioneve, përdorimit të togfjalëshave, renditjen e neneve dhe paragrafëve etj. | MDDAP |  Pranuar |  |
|  |  |  |  |  |
| Komente mbi përmbajtjen e projekt aktit | *Të jepen argumentet përkatëse në relacionin shpjegues për shfuqizimin e rregullimeve ligjore në lidhje me AKD.**Struktura dhe organika e QKD-së të propozohet nga ministri përgjegjës për punët e jashtme, në përputhje me përcaktimet e legjislacionit në fuqi për shërbimin e jashtëm si dhe në përmbushje të qëllimit të synuar përmes këtij projektligji.**Të jepen argumente shpjegues në relacionin shpjegues mbi arsyet që sjellin nevojën dhe që justifikojnë ndryshimin e nenit 7, pika 1, shkronja “ç”, sa i takon kompetencës së QKD-ve për të ofruar informacione për investimet në Shqipëri, lehtësitë fiskale, organizimet kulturore e arsimore, takime me bashkatdhetarët dhe me institucione shtetërore në Shqipëri.**Të jepen arsyet për kalimin e institucionit të Qendrës së Botimeve për Diasporën në varësi të ministrit përgjegjës për arsimin dhe jo në varësi të ministrit përgjegjës për diasporën (MEPJ), në kushtet kur kompetencat për zhvillimin e marrëdhënieve me diasporën i kanë kaluar MEPJ-së dhe jo MAS-së.**Në kuadër të ndryshimeve të kryera, të rishikohet neni 27 i ligjit i cili përcakton dispozitat për nxjerrjen e akteve nënligjore.* | MD | Pranuar |  |
|  | *Pikat 3,4,6 dhe 7 të nenit 6 të ligjit aktual të mos ndryshohen.* | DAP |  |  |
|  | *Riformulimi i pikës 5 të nenit 6 marëdheniet e punës të rregullohen me Kodin e Punës, dhe nëpunësit gëzojnë statusin e diplomatit për sa kohë ushtrojnë detyrën.* | DAP |  |  |
|  |  |  |  |  |